177 



Velhas, som passeredes ved et Sted Elipolito kaldet, det nord- 

 ligste Punkt i Brasilien, som Lund overhovedet naaede; derfra 

 gik Rejsen atter i sydøstlig Retning til Byerne Pissarao og 

 Trahiras, her igjen over paa den venstre Bred af Rio das Velhas 

 og dernæst syd paa til Lagoa Santa, som fra Begyndelsen af havde 

 været udset til Standkvarter i Regntiden, og som naaedes den 

 17. Oktober, altsaa lige førend denne maatte ventes at indtræde. 

 19 Huler vare blevne besøgte paa Rejsen, men kun i to af dem 

 var der fundet Levninger af uddøde Dyr. Dette var den længste 

 og langvarigste Hulerejse, som Lund overhovedet foretog, og 

 han kom aldrig senere igjen tilbage til denne Egn. Af Breve 

 til hans Broder, afdøde Justitsraad F. Lund, og til min Fader fra 

 Aarene 1838 og 1839 ses det, at han rigtignok den Gang 

 tænkte paa at besøge ogsaa de Huler, som findes i Kalkstens- 

 bjergene langs Såo-Franciscofloden nord for det Sted, hvor den 

 optager Rio das Velhas, men denne Plan kom ikke til Udførelse; 

 alle de efterfølgende Hulerejser udgik fra Lagoa Santa, og strakte 

 sig ikke ret mange Mil bort fra denne lille By, nord og nordøst 

 for hvilken der findes en ganske overordentlig Mængde større 

 og mindre Huler. Denne Omstændighed var det netop , som 

 bevægede Lund til at vælge denne Flække til stadigt Opholdssted 

 fremfor større og i andre Henseender maaske mere tiltrækkende, 

 men fra Hulerne fjæruere Byer, saasom Sta Luzia eller Sabarå. 

 Hulernes Nærhed ved Lagoa Santa gjorde, at han kunde forblive 

 i Ro i denne lille By beskæftiget med Studier hele Regntiden igjen- 

 nem; i Aarels anden, køligere og tørre Aarstid, foretoges kortere 

 eller længere Udflugter, sædvanlig flere hvert Aar, i Mellemrummene 

 mellem hvilke han da atter paa Dage eller Uger vendte tilbage 

 til sit Hjem for hurtigt at bringe Rejsernes Udbytte i Sikkerhed. 

 Hvor og hvorledes Lund fandt Husly ved sin Ankomst i 1835, 

 véd jeg ikke, men efter nogen Tid lejede han det lille Hus, som 

 han siden vedblev at bebo lige til sin Død; det ligger vel ikke 

 (som man har sagt) ved Bredden af den lille Indsø, der har 

 givet Byen sit Navn (Arrayal da N. S. da Saude da Lagoa Santa!, 



